google/wiki40b huggingface dataset:
Mircea Eliade

Liv og virke

Mircea Eliade vokste opp i București og tok bachelor-graden i 1928 på en avhandling kalt «Italiensk filosofi fra Marsilio Ficino til Giordano Bruno». Samme år reiste han til India der han studerte indisk filosofi, sanskrit og yoga i tre år. Han påbegynte en doktorgradsavhandling om yoga-teknikkens historie som han disputerte på i București i 1933. Tre år senere utgav han i Paris en bok kalt Yoga. Essai sur les origines de la mystique indienne.  I slutten av 1930-årene skrev han både romaner og artikler, hvorav romanen Maitreyi fikk anerkjennelse.
Under andre verdenskrig var han Romanias kulturattaché i Storbritannia, og senere kulturrådgiver ved den rumenske ambassaden i Lisboa. I november 1944, mens de bodde i Lisboa, døde hans første kone, Nina Mareș. Han giftet seg for andre gang i januar 1950 i Paris med Christinel Cotescu. Etter kommunistenes overtakelse av makten i Romania valgte han å ikke vende tilbake til hjemlandet, og slo seg ned i Paris. Der utga han mange av sine mest kjente religionshistoriske verk, før han i 1956 bosatte seg i USA, der han underviste ved University of Chicago.
Han startet Journal of the History of Religions i 1960.
Eliades hovedverk er De religiøse ideers historie (første bind publisert i 1976, ufullført), dansk oversettelse i tre bind (1983–1986). Svært kjent er også Das Heilige und das Profane fra 1957 (på norsk: Det hellige og det profane, 1969). På norsk forefinnes også Sjamanisme fra 1998, opprinnelig utgitt på fransk i 1951.
Eliade, som snakket seks språk og som kunne skrive flytende på tre av dem, betraktes som «en av verdens betydeligste tolkere av åndelige myter og symbolisme».   
Eliade er blitt kritisert for å ha hatt sympatisert i ungdomsårene med Jerngarden, en rumensk fascistisk, antisemittisk og ultranasjonalistisk bevegelse.
Dråpefanger

Dråpefanger er en innretning som skal hindre søl når man heller fra flasker. Dråpefangere kan være laget av plast eller metall, og de er konstruert slik at det ikke renner dråper ned på utsiden av flasken etter servering. Til vinflasker brukes gjerne rørformede dråpefangere eller flate runde dråpefangere av metallfolie. De siste rulles sammen til et rør før de settes inn i tuten. Medisinflasker leveres ofte med fast monterte dråpefangere.
OLAP

Presis spesifikasjon

Codd definerte 12 kriterier for OLAP:
1.Multidimensjonal betraktning.
2.Transparens
Det at OLAP brukes som del av sluttbrukerverktøyet, skal være synlig for brukeren. OLAP burde være del av en åpen arkitektur, slik at denne kan flettes inn hvor som helst uten at funksjonaliteten til vertsapplikasjonen endres. Kilden for dataene, og bakenforliggende kompleksitet, skal ikke eksponeres for brukeren.
3.Tilgang
OLAP verktøyet skal kunne lage sin egen logikk for å gjøre heterogene kilder tilgjengelige, og utføre konverteringer for å gjøre dataene fra de forskjellige kildene kompatible. Verktøyet og ikke brukeren skal bry seg om hvor dataene kommer fra.
4.Jevn aksesstid for dataene
Svartider for OLAP verktøyet bør ikke reduseres betydelig når antallet dimensjoner økes.
5.Klient tjener arkitektur
Tjenerkomponenten skal være tilstrekkelig intelligent, slik at klientene kan tilknyttes uten store problemer. Den burde være kapabel til å mappe og konsolidere data mellom forskjellige databaser.
6.Generisk dimensionalitet
Alle dimensjoner skal være ekvivalent i sin struktur og operasjonelle egenskaper.
7.Dynamisk glissen-matrise håndtering
OLAP tjenerens fysiske struktur burde ha optimal håndtering av glisne matriser.
8.Flerbrukerstøtte
OLAP verktøy må støtte flerbrukertilgang samtidig for spørring og oppdateringstilgang, samt integritet og sikkerhet.
9.Ubegrenset inter-dimensjonelle operasjoner
Infrastrukturen må tillate beregninger og at manipulasjon må være mulig på tvers av ubegrenset antall dimensjoner. Den må ikke legge begrensninger på relasjoner mellom data celler.
10.Intuitiv datamanipulation
Datamanipulasjon innebygget i konsolideringsløpet, slik som drill down eller zoom ut, burde gjøres direkte mot modellens celler, og ikke kreve bruk av menyer eller andre komplekse operasjoner i brukergrensesnittet.
11.Fleksibel rapportering
Rapportering burde være kapabel til å presentere informasjon på hvilken som helst måte brukeren ønsker det.
12.Ubegrenset antall dimensjoner og aggregeringsnivåer.
Nidaros Idrettsungdomsskole

Historikk

Skolen startet opp i 2005, og er en stiftelse opprettet av Jan Martin Iversen og Jostein Iversen. 
Skolen følger vedtekter fra 2010.
I desember 2018 godkjente utdanningsdirektoratet Nidaros Idrettsungdomsskole (i samarbeid med Norges Sjakkforund) sin læreplan om sjakk som nytt valgfag i ungdomsskolen.
Sonia Del Prete

Idrettskarriere

Del Prete vant lengdehopp ved De europeiske småstatslekene 1991 i Andorra, der hun hoppet 6,16 meter.
Hun vant både lengdehopp, 60 meter hekk og femkamp ved VM i friidrett innendørs for masters 2012, i klassen W40. Hun hoppet 5,37 i lengde, løp 60 meter hekk på 9,05 og scoret 3838 poeng i femkamp.
Verdens beste SFO

Verdens beste SFO er en norsk humorserie for barn som ble sendt på NRK Super fra 2010 til 2013. Rollelisten omfatter bl.a. Christine Hope i rollen som Cecilie, Jeppe Beck Laursen i rollen som vaktmesteren, Ulrikke Hansen Døvigen i rollen som helsesøster og Janny Hoff Brekke i rollen som Solveig. Serien handler om livet på SFO. Bestyrerinnen Cecilie gjør alt hun kan for å skape verdens beste SFO, men dette viser seg mer vanskelig enn først antatt. 
Serien er produsert av Nordisk Film TV for NRK Super. Den er regissert av Arne Lindtner Næss og skrevet av Elisabeth Botterli, Peder Udnæs og Ole Marius Araldsen.

Sesong 2

Verdens beste SFO 2 er sesong 2 av serien om barna på SFO. Serien gikk i 8 episoder på NRK Super i påsken 2012. Nico har flyttet ut av byen, men barna får en ny gutt i gjengen; Alex, en gutt som har lomma full av skøyerstreker og et smil på lur. Vaktmesteren (Jeppe beck Laursen) er fortsatt forelsket i skumle helsesøster(Ulrikke Døvigen).
Spantax

Spantax var et spansk flyselskap som opererte fra 1959 til 1988. Selskapet, som var basert på Kanariøyene, ble grunnlagt 6. oktober 1959 som Spanish Air Taxi. Charterflyvninger for turister på vei til og fra Kanariøyene og Spansk Sahara, i tillegg til transport av last og personell til oljefeltene i Laâyoune (El Aaiún) var med på å bidra til selskapets ekspansjon. I 1963, da selskapet ble omdøpt til Spantax S.A., vokste det videre da det begynte å tilby transatlantiske charterflyvninger, og selskapet utvidet sin flåte.
Den 3. desember 1972 krasjet et Convair 990-fly tilhørende Spantax-flåten på flyplassen i Los Rodeos, som senere var åsted for Tenerife-katastrofen (1977). 13. september 1982 styrtet et DC-10-30CF-fly operert av Spantax ved avgang fra flyplassen i Málaga. På 1980-tallet var selskapet plaget av finansielle problemer og hyppige streiker, og selskapets økonomiske problemer førte til at det ble solgt til Aviation Finance Group, basert i Luxembourg. Forsøk på å styrke og refinansiere selskapet, samt forhandlinger med China Airlines med tanke på videre ekspansjon, lyktes ikke. Spantax kollapset økonomisk og ble oppløst 29. mars 1988.

Flyflåten

Det første flyet som fløy for det spanske selskapet var et fly av type Airspeed Consul, da det ennå var lufttaxi mellom Kanariøyene og spansk Sahara. Dette var begynnelsen på flyflåten som gjennom årene utvides fram til 20. januar 1988 da det siste flyet, en McDonnell Douglas DC-10, ble levert.

Ulykker og nærulykke

3. desember 1972 — Spantax Flight 275 kræsjet på Los Rodeos-flyplassen på Tenerife, og alle sju i besetningen døde sammen med 148 passasjerer.

Nestenulykke i Norge

I Norge fløy et Spantaxfly i lav høyde inn over Drøbak og Mosseveien søndag 22. januar 1978.  Flyet, en firemotors Coronado var på vei fra Las Palmas til Gardermoen med ca. 150 charterturister. Dette kunne endt med katastrofe hvis ikke radaren og flyvelederen hadde oppdaget flyets meget lave posisjon i tide. 
Den spanske kapteinen fikk øyeblikkelig beskjed om å stige. Det er naturlig å tro at kapteinen var i ferd med å gå inn for landing på Fornebu i stedet for Gardermoen siden landingshjulene allerede var ute og alt var klargjort for landing. 
Denne hendelsen inspirerte i ettertid den norske komikeren Harald Heide-Steen jr. til å lage et humoristisk innslag om den spanske piloten.
Ølglass

Et ølglass er et drikkeglass for øl. Vanlige størrelser i Norge er 330, 400, 500 og 600 milliliter. Noen typer har tykt gods og hank, og rommer gjerne 1 liter. Disse typene kalles gjerne for ølkrus. I Storbritannia brukes det ikke-metriske målet pint (ca. 570 ml) fortsatt for salg av øl og melk, og pint-store ølglass er vanlige. Den amerikanske pinten er vanligvis ca. 473 ml.
En innsnevret topp fremhever ølets aroma og holder bedre på skummet. Smale glass gir mer skum, og fremhever bittersmaken bakerst på tungen.
Et tykt ølglass overfører temperaturen sin til ølet, mens et tynt glass tillater brukeren å temperere ølet i hånden. Flere typer ølglass har stett som hindrer varmen fra hånden i å nå ølet.
Det viktigste i vedlikeholdet av ølglass, er å holde dem rene og unngå fett. 
Fett (særlig melkeprodukter) etterlater en hinne i glasset. Denne hinnen hindrer ølet i å skumme, og gjør at det fortere blir flatt.
Yangfanggou-demningen

Yangfanggou-demningen er en demning med vannkraftverk under planlegging i det sentral-vestlige Kina, i vassdraget Yalong Jiang, en sideelv til Chang Jiang. Vannkraftverket blir liggende plassert i provinsen Sichuan. Ved igangsettelse skal vannkraftverket ha en kapasitet på 1500 MW.
Caley's

Caley's of Norwich Ltd., eller bare Caley's, er en britisk sjokoladeprodusent plassert i Norwich i Norfolk i England. Selskapet har i de siste årene gått sammen med forsikringsselskapet Norwich Union om å gjøre Norwich til en Fairtrade-by.

Oppstart

I 1857 åpnet Albert Jarman Caley et apotek i London Street i Norwich hvor han produserte mineralvann. Han utvidet produksjonen, og i 1883 laget han det første sjokoladeproduktet – drikkesjokolade. Tre år senere begynte han med sjokoladeplater, og under den første verdenskrig ble det utlevert sjokolader av typen Caley's Marching Chocolate til alle britiske soldater under navnet «Marcho». I 1932 ble fabrikken oppkjøpt av Mackintosh, men merket Caley's gikk ikke ut før i 1960-årene. Under den andre verdenskrig ble Caley's Norwich-fabrikken bombet av fiendtlige bombefly, men var oppbygd igjen i 1947. Tjueto år senere fusjonertes Mackintosh med Rowntree slik at selskapet ble hetende Mackentree Rowntree, og oppkjøpingen av Nestlé var et faktum i 1988.

Nytt selskap

Da Nestlé i 1994 meldte at sjokoladefabrikken i Norwich skulle nedlegges, kjøpte tre tidligere fabrikkledere Caley's-merket samt produksjonsutstyr fra Nestlé for å hindre tap av arbeidsplasser. Det nye merket ble hetende Caley's of Norwich Ltd., og de relanserte de gamle Caley's-sjokoladene. De ble en del av Unicheq-gruppen i 1999 for å kunne utvide seg videre i Storbritannia, og tre år etter åpnet Caley's kaféen Cocoa Cafe i Guildhall i Norwich.

Rettferdig handel

Caley's begynte med rettferdig handel, såkalt Fairtrade, i 2005. De begynte med å lage Fairtrade-utgaver av sjokoladedrikker samme året, og året etter var de i gang med utgaver av sjokoladeplatene også. I 2005 begynte Caley's og Norwich Union samarbeidet om å gjøre Norwich til en Fairtrade-by.
SS-4 Sandal

SS-4 Sandal (russisk: R-12) var et ballistisk missil utviklet og tatt i bruk av Sovjetunionen under den kalde krigen. GRAU-betegnelsen ble 8K63 (8K63U eller 8K63Y i kyrillisk for den silo-lanserte versjonen), og det ble gitt NATO-rapporteringsnavnet SS-4 Sandal. R-12 missilet hadde mulighet til å angripe mål på midlere avstander med termonukleære stridshoder i megatonnklassen, og utgjorde hoveddelen av den sovjetiske offensive missiltrussel mot Vest-Europa. Bruk av R-12-missiler på Cuba forårsaket cubakrisen i 1962. Totalt 2335 raketter ble produsert og alle ble ødelagt i 1993 under Den sovjetiske og amerikanske rustningskontroll-traktaten.
Sportsklubben Rapid

Historikk

Før krigen var Rapid en del av Arbeidernes Idrettsforbund. Rapid og Moss Arbeideridrettslag (stiftet 1925) slo seg sammen siste halvdel av 1930-tallet.
Klubben spilte i Hovedserien i sesongene 1955/56, 1956/57, 1959/60 og 1960/61.
I 2010 startet Rapid et samarbeidsprosjekt på kvinnelige seniorsiden med Athene Moss. Ett år senere, 11. februar 2011, ble sammenslåingen fullført og den nye klubben fikk navnet Rapid Athene.
CERES

Historikk

Senteret ble etablert som følge av at Felles studentsystem, Samordna opptak og Seksjon for utvikling av nasjonale informasjonssystemer ved Universitets senter for informasjonsteknologi (USIT) ved Universitetet i Oslo ble organisert i ett felles tjenestesenter.
Boksing under Stillehavslekene 1971

Boksing under Stillehavslekene  1971. Boksing var en av flere sporter som var med i de fjerde Stillehavslekene som ble arrangert i Papeete i Fransk Polynesia i perioden 25. august til 5. september 1971. Det var fjerde gangen som boksing var med på programmet i stillehavslekene. Det ble konkurrert i elleve vektklasser, kun for menn. Alle tapende semifinalister fikk bronsemedaljer. Vest-Samoa ble beste nasjon med fire gullmedaljer foran Papua Ny-Guinea med tre.
Albert Bates Lord

Personlig liv

Albert Bates Lord var født i Boston, Massachusetts i USA i 1912 og gikk på Harvard College hvor han fikk en A.B. i klassisk litteratur i 1934 og Ph.D. i komparativ litteraturvitenskap i 1949 og ble professor I i 1958. Han grunnla også Harvards komité for embetsgrad i folkloristikk og mytologi, og var knyttet til samme institutt inntil han gikk av med pensjon i 1983. Hans hustru Mary Louise Lord (født Carlson) underviste i klassisk litteratur ved Connecticut College. De fikk to sønner, Nathan og Mark.
Lord døde av sykdom den 29. juli 1991 i Cambridge, Massachusetts. Han var kjent for sin «sinnsro», «ydmykhet» og store «sjenerøsitet».
Rosie the Riveter

Rosie the Riveter var en populær betegnelse i USA på de seks millioner kvinner som arbeidet i rustningsindustrien under andre verdenskrig. Kvinnene fylte plassene til de mennene som var sendt til tjeneste ved fronten i Europa og Asia. Rosie the Riveter er nå et feministikon i USA og blir sett som et tidlig varsel om kvinners voksende betydning i samfunnslivet. Slagordet ble brukt i tidsskrift, på plakater og i propagandafilmer.
Mysjkin

Mysjkin (russisk: Мы́шкин) er en by i Jaroslavl oblast i Russland. Den ligger ved den bratte venstrebredden til elva Volga. Innbyggertall: 6 076 (folketelling 2002), 6 340 (folketelling 1989).
Det har eksistert en bosetning på dette stedet i alle fall siden 1400-tallet. Byrettigheter ble innvilget i 1777. I sovjettiden ble Mysjkin fratatt sin bystatus og ble en bymessig bosetning, men denne avgjørelsen ble reversert i 1991.
Spydeberg prestegård

Spydeberg prestegård ligger i Spydeberg i Østfold. Hovedbygningen, stabburet, tunet og hagen på prestegården ble fredet av Riksantikvaren i 1991.
Jacob Nicolaj Wilse var prest i Spydeberg fra 1768 til 1786 og bodde på prestegården. 
Prestegården spilte en viktig rolle i 1814. Det var her Christian Frederik holdt statsråd 8. august, dette ble senere kjent som Spydebergstatsrådet, og ble utgangspunkt for unionstraktaten med Sverige. Dette ble fullført som Konvensjonen i Moss den 14. august 1814.
I forbindelse med Grunnlovsjubileet 1814-2014 ble Wilses historiske hage gjenskapt etter omfattende dokumentasjon etter arkeologiske undersøkelser og tegninger og opptegnelser fra Wilse. Hele anlegget ble markert ferdigstilt 14. august 2014 av kronprins Haakon og kronprinsesse Mette-Marit. Prestegårdshagen ble kåret til Årets grønne park for 2017.
Henrik Svensen

Bakgrunn og arbeid

Svensen var sønn av maskinmester Thorvald Svensen (1868–1964) og husmor Magdalene Engelsen (1871–1946). Han ble cand.jur. i 1926 og begynte å arbeide som sakførerfullmektig samme år. I 1928 ble han dommerfullmektig i Hardanger, og i 1931 fylkesfullmektig i Bergen og Hordaland. Han var sekretær i Justisdepartementet fra 1933 til 1937, og sekretær hos finansrådmannen i Bergen fra 1938 til 1942.
Etter andre verdenskrig var han i 1945 lagdommer ved Gulating lagmannsrett frem til 1961, da han ble utnevnt til fylkesmann i Aust-Agder. Han satt som fylkesmann i 13 år, og han satt også som lagdommer ved Eidsivating lagmannsrett fra 1961.

Rikspolitikk

Svensen ble valgt inn som stortingsrepresentant nr 2 for Høyre i Bergen i periodene 1954-1957 og 1958-1961. Han var medlem av Den forberedende fullmaktskomitéen 1957-1957, sekretær i Justiskomiteen 1954-1958, medlem i Den utvidede utenriks- og konstitusjonskomité 1958-1961,
nestformann i Den forberedende fullmaktskomitéen 1961, medlem i Fullmaktskomiteen 1958-1961 og formann i Militærkomitéen 1958-1961.

Verv

Svensen hadde mange verv, han satt i bystyret i Bergen i periodene 1951-1955, 1955-1959, 1959-1961, han var formann Kontrollnemndas avdeling for husleiesaker i Bergen 1945-1951, medlem av Oppgjørsnemnda i Bergen fra 1945, medlem av Tilsettingsrådet i Bergen 1954-1955, varamedlem i Billighetserstatningsutvalget 1958-1962, formann i Postrådet 1969-1973, medlem i Komiteen til å legge fram forslag om en landsdelsplan for Agder og Rogaland fra 1970, og president i Norges Forsvarsforening 1962-1966.
Planula

En planula er det frittsvømmende larvestadiet til nesledyr og digene ikter. Larven har flimmerhår og er er avflatet og bilateralt symmetrisk. Foran har den en liten dusk med cilietråder. Disse er knyttet til det blivende nervesystemet og er larvens sanseorgan. Tilsvarende larver finnes også hos de gruppene av slimormer som ikke har direkte utvikling.
Planulaen utvikler seg enten direkte fra et befruktet egg hos stormaneter og noen småmaneter, eller fra en polypp som hos sjøanemoner. Hos mange stormaneter som lever i åpne vannmasser vil planulalarven metamorfosere direkte til en frittsvømmende liten versjon av det voksne dyret. Hos småmaneter, kystlevende stormaneter og sjøanemoner vil planulalarven slå seg ned på bunnen og vokse opp til en polypp. Hos stormaneter vil polyppen danne en strobila som lager nye maneter ved en form for knoppskyting, mens hos småmaneter og sjøanemoner vil den gro direkte opp til et voksent individ.
Planulalarver hos stor- og småmaneter mangler noen form for mage, og kan ikke ta til seg næring. Hos sjøanemonene har planulaen en mage og kan spise. Disse larveformene tilsvarer henholdsvis morula- og gastrulastadiene hos høyere dyr.
Larvestadiet hos svamper likner en planula, men er ikke avflatet og mangler tosidig symmetri. Svamper har heller ikke noe nervesystem, og mangler den lille ciliedusken med tilknyttede sanseorganer som man finner hos planula-larven.
Sammenlignende politikk

Sammenlignende eller komparativ politikk er en faggren innen statsvitenskap, som er særmerket ved sin bruk av sammenlignende metode. Dette innebærer sammenligninger på tvers av politiske systemer. Sammenlignende politikk utgjør det systematiske studiet av politiske institusjoner, organisasjoner, prosesser og adferd på lokalt, nasjonalt og internasjonalt plan. Spørsmål som stilles i faget er blant andre: Hva er betingelsene for demokratiske styreformer? Hvorfor fikk noen land tidligere utvikling i retning massedemokratier enn andre? Hva bestemte tempoet i denne utviklingen og hvorfor fikk vi demokratiske systemer med ulik form? Hvilke stadier har stats- og nasjonsbyggingen gjennomløpt i ulike land, og hva var drivkreftene bak denne prosessen? Hvilke prosesser førte til utviklingen av enhetlige nasjonalstater, og hvilke ga utvikling mot føderale statsdannelser eller andre former for stater som omfattet ulike nasjonale folkegrupper? Hva karakteriserer samspillet mellom staten og ulike interessegrupper og partier i stater med få og mange konfliktlinjer? 
Forskerne Seymour Martin Lipset og Stein Rokkan er med sine vitenskapelige arbeider regnet blant grunnleggerne av denne grenen av statsvitenskap. Vanligvis er sammenlignende politikk underlagt mer allmenn statsvitenskap, men på Rokkans eget universitet, Universitetet i Bergen, har de et Institutt for sammenliknende politikk der det blir undervist i som et eget fag.
Den svarte pyramide

Den svarte pyramide, også kalt Amenemhet er mektig (Amenemhet is Mighty) er en pyramide i Dahshur i Egypt, cirka 40 kilometer sør for det sentrale Kairo. Den var opprinnelig 75 meter høy, bygd i leirstein og dekket av kalkstein. Fry gjenståt bare ruiner av leirsteinene, noe som gjør at pyramiden fremstår som svart silhuett mot himmelen.
Det var farao Amenemhat III som under Egypts tolvte dynasti, omkring 1991–1783 f.Kr, lot bygge pyramiden i nærheten av Den røde pyramide og Den hvite pyramide.
Äppelbo

Äppelbo er et tettsted i Vansbro kommune i Dalarnas län i landskapet Dalarna i Sverige. I 2010 hadde tettstedet 258 innbyggere.
Novi Sad kraftverk

Novi Sad kraftverk er et varmekraftverk ved byen Novi Sad i Serbia. Det har en installert produksjonskapasitet på 245 MW, fordelt på 1 x 135 MW og 1 x 110 MW dampturbiner. Anlegget ble bygget omkring 1980–1984. Brenselstypen er naturgass og tungolje. Operatør er energiselskapet Elektroprivreda Srbije.
Ralph Wendell Burhoe

Biografi

Ralph Wendell Burhoe vokste opp i Somerville i Massachusetts. Han studerte ved Harvard University fra 1928 til 1932, og tok da fag innen meteorologi og klimatologi, men gjorde aldri ferdig en grad. Han begynte så på Andover Newton Theological School. Han studerte teologi der i ett og et halvt år, men i stedet for å bli prest som han hadde planlagt, vendte han tilbake til Harvard og begynte å jobbe på Blue Hill Meteorological Observatory, hvor han gjorde det bra som naturvitenskapsmann.  1947 ble han den første fulltidslederen for American Academy of Arts and Sciences (AAAS). Gjennom jobben ved AAAS kom han i nær kontakt med viktige vitenskapsmenn som astronomen Harlow Shapley, geologen Kirtley Mather og biologen George Wald. Mens han jobbet der var han med på å grunnlegge Institute on Religion in an Age of Science. I 1965 begynte Burhoe å jobbe ved Meadville Lombard Theological School, unitarenes universitet i Chicago. Der grunnla han tidsskriftet Zygon: Journal of Religion and Science og Center for Advanced Study in Religion and Science (CASIRAS). Etter å ha sluttet der i 1974, var han tilknyttet Lutheran School of Theology at Chicago hvor han i 1988 grunnla Chicago Center for Religion and Science.

Bidrag til offentligheten

Ralph Wendell Burhoe gjorde samvittighetsfulle undersøkelser over forskjeller og likheter mellom teologi og naturvitenskap, og ble en av de ledende stemmene i verden på feltet. Han spilte en viktig rolle i interdisiplinære fora i grenselandet mellom naturvitenskap og religion gjennom å skape en platform for dialog. Ifølge teologen Hans Schwarz fikk tidsskriftet Zygon en «utbredelse langt utover grensene for et teologisk tidsskrift.»
Algeciras kraftverk

Algeciras kraftverk er et kullkraftverkmed kombinert gassdrift og oljefyring  i Algeciras i Spania. Det har en installert produksjonskapasitet på 753 MW, fordelt på 2 turbiner. Dette er et av landets mellomstore fossile kraftverk målt etter installert produksjonseffekt. Anlegget ble påbegynt omkring 1970 og stod ferdig i 1975. Brenselkilden er  kull, naturgass og olje.
Spansk rytter

Spansk rytter, eller spanskerytter, er flyttbare hindre som består av to eller flere kryss av spisse jern eller stokker, beregnet på å hindre panser og/eller infanteri. En spansk rytter er vanligvis 1-2 meter høy og 2-3 meter bred. Spanske ryttere ble anvendt i middelalderen og frem til 1800-tallet som hinder mot kavaleri, og ble igjen populært som våpen mot infanteri og stridsvogner under første- og andre verdenskrig.
Begrepet blir også i større grad, enn dets/deres egentlige navn, brukt om spikerfeller, som egentlig har navnet fotangel eller fotangler, enn det egentlige navnet til "våpenet".
Man hører oftest om slike i forbindelse med grov kriminalitet, hvor de kriminelle bruker disse i den hensikt at de skal få et forsprang til politiet. "Spanske ryttere" ble også brukt under NOKAS-ranet i Stavanger.